CELEX: 62016TN0841
Language: et
Date: 2016-11-24 00:00:00
Title: Kohtuasi T-841/16: 24. novembil 2016 esitatud hagi – Alex versus komisjon

30.1.2017   
            
            
               ET
            
            
               Euroopa Liidu Teataja
            
            
               C 30/55
            
         24. novembil 2016 esitatud hagi – Alex versus komisjon
   (Kohtuasi T-841/16)
   (2017/C 030/63)
   Kohtumenetluse keel: prantsuse
   
      Pooled
   
   
      Hageja: Alex SCI (Bayonne, Prantsusmaa) (esindaja: advokaat J. Fouchet)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 21. septembri 2016. aasta otsus;
            
         
               —
            
            
               tuvastada ja otsustada, et toetus, mida ERF, Prantsuse riik, Akvitaania piirkonna volikogu ja Pyrénées Atlantiques’ departemangu volikogu maksid CABABile, oli õigusvastane ja siseturuga kokkusobimatu;
            
         sellest tulenevalt,
   
               —
            
            
               kohustada Prantsuse riiki, Akvitaania piirkonna volikogu ja Pyrénées Atlantiques’ departemangu volikogu, valitsusasutuste hallatavaid riigiasutusi ja Euroopa Regionaalarengu Fondi (ERF) tagastama õigusvastaselt väljamakstud toetused koos seadusjärgse intressiga, mida arvestatakse alates toetuse kättesaamisest;
            
         
               —
            
            
               mõista Euroopa Komisonilt välja kõik kohtukulud, sh advokaadikulud summas 5 000 eurot.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et Euroopa Komisjoni otsus on oma sisult õigusvastane.
            
         
               2.
            
            
               Teine väide, et puudus teavitus rahastuse kohta, mida ERF, Prantsuse riik, Akvitaania piirkonna volikogu ja Pyrénées Atlantiques’ departemangu volikogu maksid projekti Technocité teostamiseks Côte-Basque-Adour’i linnastu omavalitusüksuste keskasutusele (CABAB).
            
         
               3.
            
            
               Kolmas väide, et rahastamine oli siseturuga kokkusobimatu.
            
         
               4.
            
            
               Neljas väide, et rahastamise määramise eelduseks olnud tingimused ei olnud täidetud.